Publication: Magyar Közlöny
Issue: MK-2000-136 (Year: 2000, Number: 136)
Era: 1990-2004
Section: az 53/2000. (XII. 30.) GM rendelethez
Paragraph Index: 46

az 53/2000. (XII. 30.) GM rendelethez Passzív bérmunka ügyletekre vonatkozó fogyasztási cikk engedélykérelmek benyújtása Bérmunkáltatás végeztethető magyar vagy a magyar forgalom számára vámkezeltetett alapanyagból. Az alapanyag passzív feldolgozás keretében történő ideiglenes kiszállításához devizamentes export engedélykérelmet kell benyújtani abban az esetben, ha az alapanyag a R. 1/a. mellékletében szerepel. (A kérelem „üres” rovatában fel kell tüntetni az alábbi hivatkozást: passzív bérmunka alapanyagának kiszállítása.) A készáru visszahozatalához devizamentes import engedélykérelmet kell benyújtani, amely kérelemnek az értéke megegyezik a devizamentes export engedélykérelem értékével. (A kérelem „üres” rovatában fel kell tüntetni az alábbi hivatkozást: passzív bérmunka késztermékének visszaszállítása.) A bérmunka díj engedélyeztetése devizaköteles import engedéllyel történik. (Különleges ügylettípus kódja = 0009.) Az egy konstrukcióra vonatkozó kérelmek együtt nyújtandók be. A kérelmekhez csatolni kell az alapanyag származására vonatkozó dokumentumokat, vagy import áru esetében a magyar forgalom számára történt vámkezelés igazolását. 2000/136. szám

Source: https://magyarkozlony.hu/hivatalos-lapok/7185e67540f9b224e7223c26807fcfa7b26cba90/dokumentumok/989579e232c95243476d6eba53ef0341effeef38/letoltes